钦定古今图书集成/明伦汇编/闺媛典/第027卷 > 皇清 > 金铎妻陈氏
## 钦定古今图书集成/明伦汇编/闺媛典/第027卷 > 皇清 > 金铎妻陈氏

按《滁州志》：“陈氏，贡士金铎妻，文林郎陈君然女孙。性至孝，归铎时，值翁止庵宦京师，氏奉太翁姑，备极孝养。翁丁艰归，氏亲执爨滫，瀡必适翁。”

意翁易箦时，手持《太上》一编，谆切训后。氏秉遗嘱，每晨必焚香展诵，身体力行，二十馀年如一日。持家克勤俭，教子以义方。两婴疾病，妇张氏、鲁氏争刲股救之。年五十二，无疾而终。